यह केना थी,
हमारी कुतिया।
और यह मॉम की डायरी है।
मेरी कभी पूरी पढ़ने की हिम्मत नहीं हुई।
"मुझे वह दिन अच्छे से याद है, जब मैं बेनितो से मिली थी।"
तो, मनोलो 18 साल का हो भी गया।
वह बड़ा हो गया है।
उसके बिना घर बहुत अलग लगेगा।
वे घर से चले जाते हैं, लेकिन हमारे दिलों में रहते हैं।
याद है जब वह यहाँ आया था?
वह कितनी उलझन में रहता था।
कैसे भूल सकती हूँ?
- हे भगवान! आप ठीक हैं? - वह कमबख़्त बच्चा!
- मुझे देखने दीजिए! - उसे छोड़ो, बेनितो।
हे भगवान।
लीजिए। उस पर दबाव बनाए रखिए!
- चिकित्सा केंद्र में जाइए। - बिल्कुल नहीं।
हम आपको उसके साथ अकेला नहीं छोड़ेंगे।
वह एक जानवर है! उसके पास चाकू है!
वह कोई जानवर नहीं है! वह एक बच्चा है और वह डरा हुआ है!
रोज़ा।
- लुइस, इन्हें चिकित्सा केंद्र ले जाइए! - मैं तुम्हें यहाँ अकेला नहीं छोड़ूँगा।
- मैं यह संभाल लूँगी। - हाँ, रोज़ा। माफ़ करना।
मेरे साथ आइए, पादरी जी।
तुम्हारा नाम क्या है?
मेरा नाम रोज़ा है।
तुमने अपने हाथों में जो चाकू पकड़ रखा है, उससे किसी को चोट पहुँचाई है।
क्या तुम वह मुझे दे दोगे?
क्या तुम डरे हुए हो?
मुझे भी डर लगता है।
लेकिन जब भी ऐसा होता है, मैं ख़ुद को एक कहानी सुनाती हूँ।
उस चाकू के बदले मैं तुम्हें एक कहानी सुनाऊँगी, ठीक है?
मैं तुम्हें आगाह कर दूँ। मेरी कहानियाँ बहुत मज़ेदार होती हैं।
मेरी आँखों में देखो।
मैं तुम्हें चोट नहीं पहुँचाऊँगी।
तुम मुझ पर भरोसा कर सकते हो।
लास आज़ूलेस
जब वह काफ़ी कम उम्र की थीं,
मॉम एक दुर्घटना का शिकार हुई थीं जिसके कारण उन्हें बच्चा नहीं हो सकता था।
वह यह सोचते हुए बड़ी हुईं कि उनका कभी कोई परिवार नहीं होगा।
इसीलिए वह कॉन्वेंट में भर्ती हो गईं।
वह अनाथों और त्याग दिए गए बच्चों के साथ काम करने लगीं
और उन्हें वह परिवार पाने का एक तरीका मिल गया जिसके वह सपने देखा करती थीं।
क्या उन्होंने कभी शादी की थी?
नोर्बेर्तो।
वह वहाँ था, लेकिन वह वहाँ नहीं भी था।
वह शादीशुदा था और उसके बच्चे थे।
वह सालों पहले मर गया।
मैंने उसके अंतिम संस्कार में जाने की कोशिश की थी, लेकिन उसकी पत्नी ने मुझे बाहर कर दिया।
पता चला कि उसका राज़ उतना छुपा हुआ भी नहीं था।
कमीला।
मनोलो।
अंटोनिओ।
"मामा रोज़ा,
हम पर तब विश्वास करने के लिए शुक्रिया, जब और किसी ने नहीं किया।"
"हैप्पी मदर्स डे। मुझे आपसे बेइंतहा प्यार है।"
"मॉम, इतना प्यार देने के लिए शुक्रिया।
आपने तब मेरा ख़्याल रखा जब मैं बीमार था।"
यह बेनितो का है।
आपने पूछा कि उन्होंने पुलिस को क्यों नहीं बुलाया।
अपने अहम् की वजह से।
उन पर बेनितो के अतीत के बारे में जानने का भूत सवार था।
उन्हें यक़ीन था कि केवल वही उसे उसके अंदर के राक्षस से
मुक्ति दिलवा सकती थीं।
और इसी के चलते वह मारी गईं।
हो सकता है बेनितो ने अपनी पालक माँ को मारा हो,
लेकिन इसका मतलब यह नहीं कि वह अनड्रेसर है।
मैं सहमत हूँ।
हमें अनड्रेसर के क़त्लों के बीच कोई संबंध ढूँढना होगा।
एक उद्देश्य।
वह हर रात बिस्तर में पेशाब कर देता है।
बिस्तर के प्रभारी पादरी ने सोचा कि उसके साथ कड़ाई करना सबसे अच्छा रहेगा
और उन्होंने अपनी आँख लगभग गँवा ही दी थी।
उसके परिवार का क्या?
वह एक रहस्य है।
पुलिस ने उसे बस यहाँ छोड़ दिया और हमें उससे ज़्यादा कुछ नहीं बताया।
क्या उसने कुछ भी कहा है?
यहाँ आने के बाद से एक शब्द भी नहीं।
रोज़ा, मैं जानती हूँ तुम क्या सोच रही हो।
मैंने कुछ नहीं कहा।
उसकी ज़रूरत नहीं है।
मैं तुम्हें किसी भी और के मुक़ाबले बेहतर जानती हूँ।
सुनो, आज जो हुआ उसके बाद,
मुझे बेनितो को पागलखाने में भर्ती करने की सलाह देनी होगी।
उसे पागलखाने की ज़रूरत नहीं है।
उसे परिवार की ज़रूरत है। बस इतना ही।
कुछ बच्चे मदद से परे होते हैं, रोज़ा,
क्योंकि उनकी कुछ ख़ास ज़रूरतें होती हैं।
मदर, आप जानती हैं कि उन जगहों में जाने वाले बच्चे
अंदर जाने के समय से बेहतर बनकर बाहर नहीं आते हैं।
उसने मुझे प्रतिक्रिया दी थी।
वह मेरी बात सुनता है।
रोज़ा।
आपने कहा कि जिस पुलिसवाले को यह मिला था, उसने आपको कुछ नहीं बताया।
नहीं।
मुझे इसके अतीत की जाँच करने दीजिए।
आप किसी भी और व्यक्ति से बेहतर समझती हैं कि एक बार हम अतीत के घावों को समझ जाएँ,
तो हम उससे उबरना शुरू कर सकते हैं।
"मेरे अतीत ने मुझ पर एक छाप छोड़ी है।
उसने यह सुनिश्चित किया कि मैं कभी माँ नहीं बन पाऊँगी, लेकिन गोद लेने से मैं माँ बन पाई।
इसीलिए मेरा दिल यह जानता है
कि बेनितो भी परिवार पाने का हक़दार है, जैसे मैं थी।"
मॉम ऐसी ही थीं।
वह जितनी भोली थीं, उतनी ही उदार भी थीं।
चलो, बच्चों!
मैं तुम्हें किसी से मिलवाना चाहती हूँ।
ये तुम्हारे भाई-बहन हैं।
यह अंटोनिओ है।
हाय। मैं विसेंटे हूँ।
तुमसे मिलकर अच्छा लगा। मैं कमीला हूँ।
तुम कितने साल के हो? मैं नौ साल की हूँ।
बेनितो अभी बात करने के लिए तैयार नहीं है,
लेकिन इसका मतलब यह नहीं कि हम इससे बात नहीं कर सकते, है ना?
कोई और भी है जिससे तुम्हें मिलना चाहिए।
केना! यहाँ आओ, बच्ची।
यह बहुत शांत है। यह बूढ़ी है लेकिन तुम्हारी खूब जमेगी।
किसे भूख लगी है?
- मुझे। - मुझे।
- चलो खाना खाएँ। चलो मेज़ सजा लें। - चलो चलें।
वह पहले ही दिन से अजीब लगा था।
हमेशा चुप रहता था।
वह शर्मीला नहीं दिखता था।
ऐसा लगता था जैसे...
वह अपने दिमाग़ में कोई योजना बना रहा हो।
मैं चाहती हूँ तुम मुझे अपनी माँ के बारे में बताओ।
कुछ अच्छा जो तुम्हें उनकी याद दिलाता हो।
या कुछ ऐसा जो तुम्हें अपने डैड की याद दिलाता हो।
हैलो।
तो, तुम बेनितो हो।
बेनितो, यह नोर्बेर्तो हैं।
यह कभी-कभार मिलने आ जाता है।
जब मैं आ पाता हूँ।
मैं बाहर इंतज़ार करता हूँ।
तुम्हें हो क्या गया है?
तो, ऐसे करेंगे, हँ?
मैंने उसे सुला दिया है।
आज उसका पहला दिन है।
तुमने कहा था तुम और बच्चे गोद नहीं लोगी।
और तुमने कहा था तुम अपनी पत्नी को छोड़ दोगे।
यह एक जैसी बात नहीं है।
भगवान चाहता है मैं उसकी माँ बनूँ।
मनोलो के जाने के बाद, तुम्हारे तीन बच्चे बचेंगे।
तुम्हें चार क्यों चाहिए?
तुम मेरी मदद कर सकते हो।
अगर तुम मेरे साथ रहने लगो।
रुको।
अरे, तुम कहाँ जा रही हो?
सब ठीक है, बच्चे।
सब ठीक है। शांत हो जाओ।
ठीक है?
सब ठीक है।
चलो देखें।
मुझे एक चादर दो।
और अपने कपड़े बदलो।
क्या तुमने यह बनाया है?
"तुम्हें किस चीज़ से इतना सदमा पहुँचा? तुम्हें किसने इतनी चोट पहुँचाई?"
"मुझे पता लगाना होगा कि वह किस व्यक्ति या किस चीज़ से इतना डरता है।"
तुम्हें क्या पता चला, रोज़ा?
मैं इसे कैसे भूल सकता हूँ?
लेकिन मुझे यह कहते हुए अफ़सोस हो रहा है
कि मैं आपको इस केस के बारे में कोई जानकारी नहीं दे सकता।
मैं कसम खाती हूँ कि आप मुझे जो कुछ भी बताएँगे, मैं मरते दम तक किसी को नहीं बताऊँगी।
यह अदालत का ऑर्डर है, मैडम।
ये नियम मैंने नहीं बनाए हैं।
तो यह केस अभी भी चल रहा है?
नहीं।
हमें अभी भी नहीं मालूम कि यह किसने किया था।
- और आप बस एक नागरिक हैं... - बस एक पल के लिए मेरी बात सुनिए।
मेरा ऐसे बच्चों को संभालने का सालों का तजुर्बा है जिनके ऊपर भयानक चीज़ें बीती हों।
उनकी मदद करने के लिए, मुझे उनके अतीत की जानकारी चाहिए।
अगर मुझे बीमारी ही नहीं पता होगी,
तो मैं उसका इलाज कैसे करूँगी?
बेनितो बात नहीं करता।
उसने एक महीने से एक शब्द भी नहीं कहा है।
लेकिन हर रात वह बिस्तर में पेशाब कर देता है
और बुरे सपनों की वजह से पसीने में लथपथ उठ जाता है।
अगर मैं उससे बात करवा पाऊँ, तो वह शायद हमें बता सकता है
कि उसकी माँ के साथ क्या हुआ था।
और उससे आपकी जाँच आगे बढ़ सकती है।
प्लीज़।
किसी को वह नहीं देखना चाहिए जो उसने देखा था,
उसकी उम्र के लड़कों की तो बात ही छोड़ दो।
उस रात, हमें जल प्रशोधन प्लांट से फ़ोन आया।
इंस्पेक्टर मोरालेस।
गार्सिया।
- कोई संदिग्ध हैं? - अभी नहीं।
हम सभी मैनेजरों और स्टाफ़ को बुला रहे हैं।
किसी ने कुछ अजीब नहीं देखा।
पीड़िता प्लांट में काम करती थी।
उसका नाम हैसिंता पेरेया था।
मेरे साथ आइए, सर।
इस तरफ़, सर।
वह वाला। नंबर 37।
- क्या तुमने उसे बाहर निकाल लिया? - अभी नहीं। हम आपका इंतज़ार कर रहे थे।
क्या बकवास है, गार्सिया?
थोड़ी इज़्ज़त नहीं देनी चाहिए?
- इसे बाहर निकालो, कमबख़्त! - तुमने इनकी बात सुन ली। उसे बाहर निकालो!
अरे, लड़के, तुम यहाँ नहीं रह सकते!
वह बच्चा यहाँ क्या कर रहा है?
- उसके पीछे जाओ! उससे पूछो उसने क्या देखा! - जी, सर।
- चलो। - बच्चे को पकड़ो!
"उस रात, बेनितो ने कुछ ऐसा देखा जो किसी को भी गहरा सदमा पहुँचा दे।
उसकी अपनी माँ। मृत।
कूड़े की तरह फेंक दी गई।"
प्लांट में उसके दोस्तों ने कहा कि वह बहुत शांत रहती थी।
जब हमने लड़के को पकड़ा, हम यह देखने के लिए
उसे उसके घर ले गए कि अगर वहाँ कोई और था, लेकिन
नहीं।
वे अकेले रहते थे।
तो, उसके पिता के बारे में कोई जानकारी नहीं है?
क्या मैं यह रख सकती हूँ?
अतीत की चीज़ें...
याद करने की इच्छा को बढ़ावा दे सकती हैं।
जब हम उस लड़के को कॉन्वेंट लेकर गए,
हम सामान बाँधने के लिए पहले उसे उसके घर ले गए।
तुम्हें शायद वहाँ और कुछ मिल सकता है।
माफ़ करना, बेनितो।
मैं बस मदद करना चाहती हूँ, लेकिन तुम्हें मुझसे बात करनी होगी।
मैं तुम पर ज़ोर नहीं डालूँगी,
लेकिन मैं वादा करती हूँ कि अगर तुम मुझे मदद करने दो, तो तुम बेहतर स्थिति में रहोगे।
शायद उससे तुम्हें बुरे सपने आने भी बंद हो जाएँ।
तुम वह नहीं चाहोगे?
मुझे माफ़ कर दो, ठीक है?
मुझे माफ़ कर दो।
"और हालाँकि कुतूहल मुझे खाए जा रहा था,
मैंने अपना वादा निभाया और बिना अनुमति के उसकी चीज़ों को टटोलना बंद कर दिया।
मुझे लगा रस्सी वाली थेरेपी से वह बात करने लगेगा, लेकिन ऐसा नहीं हुआ।"
रस्सी वाली थेरेपी क्या है?
वह अपना दिमाग़ व्यस्त रखने का एक अभ्यास है
और उससे बातचीत करने में आसानी होती है।
नहीं, विसेंटे। तुम्हें फिर से शुरू करना पड़ेगा।
मैंने तुमसे कहा है, इसे और ज़्यादा कसा हुआ होना चाहिए।
ठीक है, मॉम।
मैं स्वर्ग में अपनी माँ को एक चिट्ठी भेजना चाहती हूँ।
क्या यह मुमकिन है?
बिल्कुल।
हम उसे एक गुब्बारे के साथ बाँध देंगे।
अगर उसे किसी पक्षी ने खा लिया तो?
वह यहाँ फँस जाएगी, उसके गले में।
तुम्हारा क्या, बेनितो? क्या तुम कुछ कहना चाहोगे?
तुम लोगों ने बेनितो की रस्सी देखी है?
यह अच्छी रस्सी है। देखो।
और यह बस सीख रहा है। देखा?
बहुत अच्छे। शाबाश।
विसेंटे।
विसेंटे!
"मुझे विसेंटे की थोड़ी चिंता हो रही है।
वह उसे स्वीकार नहीं कर रहा है।
मेरे ख़्याल से उसे जलन हो रही है।"
यह सच नहीं है। मुझे जलन नहीं हो रही थी।
मैं बस जानता था कि कुछ बुरा होने वाला था।
तुम्हें ऐसा क्यों लगा?
वह जिस तरह से उन्हें देखता था।
जैसे उनसे नफ़रत करता हो।
तुम्हें मेरी याद आई?
तुम जानते हो मुझे याद आई।
लेकिन तुम एक महीने के बाद आ रहे हो।
मुझे तुम्हारे आने की उम्मीद नहीं थी।
तुम मुझसे प्यार करते हो?
मैं तुमसे बहुत प्यार करता हूँ।
मैं यहाँ आया, है ना?
हाँ।
हो सकता है हमारे पास वह सब कुछ नहीं है जो हमें चाहिए,
लेकिन यह,
यह डांस,
इसे कोई हमसे छीन नहीं सकता।
बस करो! मुझसे दूर हटो!
वह हमेशा मेरी मॉम को छिपकर देखा करता था। उनसे नफ़रत करता था।
मैं जानता था कि बेनितो ख़तरनाक था। मुझे मालूम था।
- दूर हटो मुझसे! - शांत हो जाओ! बस करो!
बस हुआ! तुम्हें हुआ क्या है?
कुछ नहीं! यह इसकी ग़लती है! यह एक जानवर है!
ऐसा मत कहो, लड़के!
यह दरवाज़े के पीछे छुपा हुआ था, आपको छिपकर देख रहा था!
- क्या यह सच है? बेनितो, क्या यह सच है? - शांत हो जाओ।
अपने-अपने कमरे में जाओ। जाओ!
- तुम ठीक हो? - हाँ।
जाओ।
बहुत हो गया, बेनितो। मैं गंभीर हूँ।
इस घर में, किसी भी तरह की हिंसा बर्दाश्त नहीं की जाती है।
कभी-कभी मुझे लगता है कि तुम बोलने वाले हो।
लेकिन कभी-कभी वह नामुमकिन लगता है।
मुझे समझ नहीं आ रहा कि तुम्हारे दिमाग़ में चल क्या रहा है।
इतना डर, इतनी नफ़रत क्यों है?
कभी-कभी मुझे लगता है कि मुख्य नन सही थीं।
शायद तुम्हें ऐसी मदद की ज़रूरत है जो मैं तुम्हें नहीं दे सकती हूँ।
"और ठीक तभी जब मैं हार मानने वाली थी..."
अगर मैं आपको बता दूँ, तो आप वादा करती हैं कि किसी को नहीं बताएँगी?
भगवान की सौगंध।
मेरी माँ का नाम हैसिंता था।
"वह पहली बार था जब वह बोला
और इकलौती बार जब उसने मुझे बताया कि क्या हुआ था।
उस रात, बाकी कई रातों की तरह...
...वह अपनी माँ की चीखों की आवाज़ से उठ गया।"
तुम मुझसे झूठ क्यों बोलती हो?
सफ़ेद झूठ!
तुम कहाँ थी?
मैं आधे घंटे से तुम्हारा इंतज़ार कर रहा हूँ!
आधे घंटे से!
कौन था वह?
तुम किसके साथ सो रही थी?
उठो, बेनितो।
यहाँ रुको। अपनी आँखें मत खोलना।
देखो मत, बेनितो।
"मैंने उससे पूछने की कोशिश की कि उस दिन उसे क्या महसूस हुआ था,
लेकिन उसने मुझे बस वह बताया जो हुआ था।
हैसिंता ने वही किया जो कोई भी माँ करती।
अपने बेटे को एक बेहतर ज़िंदगी देने की कोशिश,
तो वह उसे हमेशा के लिए दूर ले गई।
हैसिंता छोड़कर जाने के... ख़तरे को जानती थी,
लेकिन वह यह भी जानती थी कि वहाँ रुकना और ज़्यादा ख़तरनाक है।"
बेचारी औरत।
ज़रूरी यह है कि हम साथ हैं।
और कोई भी कभी भी हमें नुक़सान नहीं पहुँचाएगा।
कभी नहीं।
मैं अपनी जान की कसम खाती हूँ।
और सच्चे वादे...
कभी तोड़े नहीं जाते।
"हैसिंता कुछ समय तक अपना वादा निभाने में सफल रही।
उसे जल प्रशोधन प्लांट में नौकरी मिल गई।
बेनितो हर सुबह उसे ट्राम तक ले जाता था।
इतनी कम उम्र में वह हर दोपहर को उसे लेने जाता था।
बेनितो उसकी सुरक्षा के लिए ख़ुद को ज़िम्मेदार मानता था।
थोड़ा-थोड़ा करके, वह छोटी और अँधेरी जगह जहाँ वे बचकर आए थे,
धीरे-धीरे उनका घर बन गई।
उस एक दिन तक...
बेनितो को लगा उसे ग़लतफ़हमी हुई थी, तो उसने अगली बस का इंतज़ार किया
और उसके बाद वाली का, जब तक अँधेरा नहीं हो गया।"
अरे, बच्चे।
आओ, बैठो।
मैं तुम्हें तुम्हारी मॉम के स्टॉप तक ले चलता हूँ।
"बेनितो ट्राम से उसके आख़िरी स्टॉप तक गया,
जहाँ वह जल प्लांट था।
एक पल के लिए, उसे लगा कि वह किसी भूत को देख रहा था, लेकिन...
नहीं।
वह उसका पिता, रेने था।
वह ज़िंदा था और उसने उन्हें ढूँढ लिया था।"
प्लीज़, मुझे जाने दो!
खोलो मुझे!
मेरी बात सुनो।
तुम्हारे पिता ने जो किया, वह तुम्हारी ग़लती नहीं है।
नहीं है।
तुम शांति से सो सकते हो।
अब तुम्हें कोई चोट नहीं पहुँचाएगा।
तो, मुझे अस्पताल नहीं जाना पड़ेगा, है ना?
बिल्कुल नहीं।
मुझ पर भरोसा करने के लिए शुक्रिया।
अब आराम करो। अच्छे से सोना।
"मैंने पहले कभी कोई वादा नहीं तोड़ा था,
लेकिन उस पल में, मुझे लगा कि बेनितो की रक्षा का एकमात्र तरीका
पुलिस को सच्चाई बताना था।
बेनितो ने जो देखा, उसकी वजह से
एक महीने से कम समय में, उसका पिता जेल पहुँच गया।"
जैसा बाप, वैसा बेटा।
मानसिक रूप से बीमार, दोनों ही।
मैं कुत्तों को खाना देने जा रहा हूँ।
ऐसी हिंसा के बीच बड़े होना किसी के भी दिमाग़ को हिला सकता है।
यह सच नहीं है।
बिल्कुल है।
- ज़ाहिर है... - मैंने अपने माता-पिता का क़त्ल होते देखा था
और मुझे कभी किसी को चोट पहुँचाने की इच्छा महसूस नहीं हुई।
किसी व्यक्ति का अतीत, वर्तमान में उसकी हरकतों को उचित नहीं ठहराता है।
तो, क्या बेनितो अनड्रेसर है या नहीं?
मुझे पता नहीं।
हम बस इतना जानते हैं कि उसने रस्सी को गूंथना सीखा था।
हम जानते हैं कि बेनितो अंतर्मुखी था,
लेकिन ऐसा लगता है कि रोज़ा के साथ रहने से वह कम हिंसात्मक हो गया था, ज़्यादा नहीं।
अभी अनुमान नहीं लगा सकते हैं।
हमें और जानकारी चाहिए।
जारी रखने से पहले मुझे बाहर थोड़ी साँस लेने की ज़रूरत है।
मैंने तुम्हारा इंतज़ार किया था।
जिस रात हमें बात करनी थी।
हाल में मेरी ज़िंदगी में बहुत उलझनें हैं।
क्या तुम्हें उसका अफ़सोस है?
बड़े होते समय मैंने जो कुछ भी सीखा...
वह मुझे बताता है कि हम दोनों के बीच जो हुआ, वह एक ग़लती थी।
लेकिन...
मुझे ऐसा नहीं लगता।
मैं इस समय बहुत उलझन भरे दौर से गुज़र रही हूँ।
और मैं बस...
अपनी ही भावनाओं पर ध्यान केंद्रित नहीं कर सकती।
मुझे जानना है कि मेरी ज़िंदगी कहाँ जा रही है,
ऐसा कुछ करने से पहले जिससे...
अंत में हम दोनों को चोट पहुँचे।
मेरी चिंता मत करो।
अगर मैं किसी चीज़ का आदी हूँ, तो वह दर्द है।
तुम्हें इतनी चोट किसने पहुँचाई?
मेरा एक बेटा था।
वह अभी पाँच साल का होता।
लेकिन जब वह 11 महीने का था, वह चल बसा।
मैं वहीं था।
उसके कमरे में।
और मैं सो गया...
उसके बगल में।
मैं उसकी माँ के चीखने की आवाज़ से उठा, जो कह रही थी कि उसकी साँसें नहीं चल रही थीं।
मुझे पुलिस से निकाल दिया गया।
और यह उचित भी था।
मैं एक शहर की देखभाल कैसे कर सकता हूँ अगर मैं अपने बेटे की देखभाल नहीं कर पाया?
मुझे बहुत अफ़सोस है।
मेरे ख़्याल से मुझे डायरी में कुछ मिला है।
काफ़ी समय बाद, जब बेनितो 17 साल का था।
बेनितो के रोज़ा से उसकी माँ की मौत के बारे में बात करने के बाद,
हालात सुधरते नज़र आए।
या रोज़ा ने ऐसा सोचा था।
उस दिन तक, जब उनके कुत्ते को लेकर एक घटना हुई।
केना।
ठीक है। केना। देखो।
"बेनितो सात साल से मेरी ज़िंदगी में है और मैं उसमें आए बदलाव से बहुत ख़ुश हूँ।
मुझे आख़िरकार लगता है कि वह हमारे साथ हिलमिल गया है।
वह ज़्यादा बात नहीं करता,
लेकिन उसे ज़िंदगी की छोटी-छोटी चीज़ें पसंद हैं, जैसे फूल।
उसे ख़ासतौर से हमारे घर के सामने वाले अहाते में गुलाब का बगीचा बहुत पसंद है।
मुझे वाक़ई अंदर से महसूस हुआ कि कॉन्वेंट में मैं जिस हिंसक बच्चे से मिली थी,
मैंने उसे उससे बदल दिया था।
उसके बाद जो हुआ, उसके लिए मुझे कुछ भी तैयार नहीं कर सकता था।"
मॉम, उसने मुझे काटा!
उसने मुझे काटा!
आराम से, आराम से, बच्चे!
केना!
शांत हो जाओ, मेरे बच्चे।
केना।
केना!
तुमने इसे मार डाला!
- उसने मुझ पर हमला किया! - झूठे! तुमने इसे मार डाला!
- उसने मुझ पर हमला किया! - तुम एक राक्षस हो!
तुम एक ख़ूनी हो!
विसेंटे।
यह ज़रूरी है कि केना ने जो किया, तुम उसका दोष बेनितो को ना दो।
तुम्हें उसे माफ़ करके आगे बढ़ना होगा।
तुम्हें उससे बात करनी होगी। वह तुम्हारा भाई है।
मैं एक ख़ूनी को माफ़ नहीं करूँगा।
विसेंटे, जो हुआ वह केना की ग़लती थी, बेनितो की नहीं।
यह सच नहीं है।
आपने कभी भी केना को हिंसात्मक होते देखा था?
तुम्हारे भाई को 52 टाँके लगे हैं। उसकी बाँह लगभग काटने की नौबत आ गई थी।
- उसकी जान चली जानी चाहिए थी! - बस!
ऐसी बातें मत कहो!
बेनितो की ज़िंदगी मुश्किल रही है और तुम यह जानते हो।
मेरा क्या?
कम से कम उसका पिता है।
उसका पिता एक अच्छा इंसान नहीं है।
फिर वे एक-दूसरे को चिट्ठियाँ क्यों लिखते हैं?
"मैं सोचने पर मजबूर हो गई कि अगर बेनितो और उसके पिता संपर्क में थे,
तो वह बेनितो के दिमाग़ में किस तरह के विचार डाल रहा होगा?
अपना वादा तोड़ने के लिए भगवान मुझे माफ़ करे, लेकिन मेरे पास और कोई चारा नहीं है।"
"वह इकलौती जगह जहाँ वह रोज़ जाता था, वह गुलाब का बगीचा था।
मुझे वे चिट्ठियाँ मिल गईं जो उसके पिता ने उसे जेल से भेजी थीं।"
आपने मुझसे वादा किया था कि आप मेरी चीज़ों को नहीं टटोलेंगी।
तुम्हें इन पर विश्वास है?
तुमने उसे बताया था कि तुम्हारी माँ कहाँ मिलेगी?
हाँ।
मुझसे कह दो कि तुम्हें नहीं मालूम था कि वह क्या करने वाला था।
उन्हें उनकी औकात दिखाना ज़रूरी था।
मुझे ख़ुशी है कि तुमने फ़ोन किया, बेटा।
तुम्हारी माँ कहाँ है?
वह काम कर रही हैं।
काम कर रही है।
क्या वह ऐसे ही तुम्हारा ख़्याल रखती है? तुम्हें अकेला छोड़कर,
तुमसे बर्तन धुलवाकर?
अगर वह तुमसे प्यार करती, तो तुम्हें अकेला नहीं छोड़ती
और वह मुझे छोड़कर नहीं गई होती।
काम करने वाली औरतें अपने परिवारों की अवहेलना करती हैं।
वे तब हमें छोड़ देती हैं जब हमें उनकी सबसे ज़्यादा ज़रूरत होती है।
पता है क्यों?
क्योंकि वे अपनी औकात भूल जाती हैं।
तुम्हारी माँ का समय ख़त्म हो गया है।
अब वह नहीं सीख सकती है।
उसने मेरे बेटे को छीनने की कोशिश की। इकलौती चीज़ जो मेरे लिए मायने रखती है।
मैं इसे माफ़ नहीं कर सकता।
डैड ने उनकी मदद करने की कोशिश की।
उन्होंने माँ को सिखाने की कोशिश की।
लेकिन वह बेकार था।
तो...
उन्होंने माँ की यूनिफ़ॉर्म उतारी
और उन्हें पानी से भरे एक टैंक में डाल दिया।
उन्होंने माँ को तब तक पानी में डुबाए रखा, जब तक उनके फेफड़ों में पानी नहीं भर गया।
उन्होंने वह मेरे लिए किया।
एक पागल कुत्ते को, बेटा...
मारना पड़ता है।
अभी, इसी समय मेरे घर से निकल जाओ।
मैं तुम्हें नहीं जानती हूँ।
तुम मेरे बेटे नहीं हो।
तुम मेरे बेटे नहीं हो!
मैं उस दिन को कोसती हूँ जब मैं तुमसे मिली थी।
क्या मुझे मेरा डब्बा वापस मिल सकता है?
प्लीज़?
मैं सुबह यहाँ से चला जाऊँगा।
मैंने बेनितो और मेरी मॉम के बीच हुई बातचीत सुनी थी।
जब वह अपने कमरे में गईं, मैं पुलिस को बुलाने चला गया।
उसने अभी ही क़बूल किया था कि वह अपनी माँ की मौत में भागीदारी था।
वह उसे गिरफ़्तार करवाने के लिए काफ़ी होता!
पहली बार, मुझे अपनी जान के लिए डर लग रहा है।
मैं चाहता हूँ आप मेरे साथ चलें!
शांत हो जाओ, लड़के। बैठो।
उसके लिए समय नहीं है!
आपको मेरे साथ चलना होगा!
- मेरी माँ ख़तरे में है! - ठीक है।
लेकिन हमें और जानकारी चाहिए। हमें बताओ क्या हुआ था।
मेरी माँ का क़त्ल हो जाएगा।
बेनितो मेरी माँ को मार डालेगा!
समय आ गया है।
बेनितो?
विसेंटे?
मॉम!
नहीं! नहीं! नहीं!
नहीं!
नहीं! मॉम!
मॉम!
अगर तुम्हारे पास यह डायरी 15 सालों से है, तो तुम इसे पुलिस के पास क्यों नहीं ले गए?
ज़रूर ले गया था। इसीलिए मुझे जेल की सज़ा नहीं हुई।
अपने हाथ अपने सिर के पीछे रखो!
उन्हें बेनितो कभी मिला ही नहीं, तो उन्होंने मुझ पर इल्ज़ाम लगाने की कोशिश की।
रोज़ा उसकी पहली शिकार थी।
हमें गेरार्दो को बताना होगा, इससे पहले कि वह एक और औरत को मार डाले।
अगले एपिसोड में...
हमने जो कुछ भी पढ़ा है, ये सब मनोरोगी प्रवृत्तियाँ हैं।
इससे उसे पकड़ने में मदद नहीं मिलेगी।
लेकिन ये उसे समझने में हमारी मदद कर सकते हैं।
हमारे पास उसकी 15 साल पुरानी तस्वीर है।
शायद कोई इसे पहचान लेगा।
अनड्रेसर उसे ले गया है।
लास आज़ूलेस
उप-शीर्षक अनुवादक : मीनू